Diari Oficial de la Generalitat Valenciana


Sumari del DOGV 7644, del 27-10-2015 (2015/8641)

DECRET 195/2015, de 23 d'octubre, del Consell, pel qual s'aproven les bases reguladores per a la concessió directa d'ajudes per a realitzar actuacions d'emergència en la República Àrab Síria i països limítrofs, a fi d'atendre les necessitats bàsiques de les persones refugiades pel conflicte bèl·lic.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7644

Data del DOGV
:   27-10-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/8641


Data del document
:   23-10-2015

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Decret

Correcció d'errades

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

DECRET 195/2015, de 23 d'octubre, del Consell, pel qual s'aproven les bases reguladores per a la concessió directa d'ajudes per a realitzar actuacions d'emergència en la República Àrab Síria i països limítrofs, a fi d'atendre les necessitats bàsiques de les persones refugiades pel conflicte bèl·lic. [2015/8641]  
La Llei 6/2007, de 9 de febrer, de la Generalitat, de Cooperació al Desenvolupament de la Comunitat Valenciana, estableix, com a actuacions d'acció humanitària, les encaminades a pal·liar en altres països els efectes originats pels desastres naturals o les provocades pel ser humà. I també fa referència a l'acció humanitària com a un instrument per a dur a terme l'activitat de la Generalitat en aquesta matèria.  
La República Àrab Síria es troba sumida des de 2011 en un conflicte bèl·lic de dimensions catastròfiques. Els alçaments populars contra el règim de Bashar al-Assad, iniciats en el sud del país, després dels quals van esclatar els primers disturbis i revoltes ciutadanes a escala nacional han portat al país a una vertadera guerra civil.  
Tot això ha derivat en una crisi humanitària, que ha portat a la població síria a patir inseguretat alimentària i escassetat d'aigua. La situació és extremadament precària en la prestació de serveis bàsics, com els sanitaris i educatius, i a més a causa dels desplaçaments interns.  
  
La suma d'aquests factors, així com la sequera que està afectant enguany el país, està causant un èxode massiu de persones, buscant asil i protecció en països limítrofs com Turquia, Líban, Jordània i Iraq.  
Segons l'últim informe de l'Agència de les Nacions Unides per als Refugiats, durant 2015 les persones refugiades i migrants que han creuat el mar Mediterrani per a arribar a Europa han sigut més de 340.000.  
  
Per totes aquestes raons, aquesta situació de crisi humanitària requereix actuacions d'emergència en el territori de la República Àrab Síria i en els països limítrofs que han acollit les persones refugiades.  
S'ha reunit amb caràcter urgent el Comité Permanent d'Acció Humanitària de la Comunitat Valenciana (CAHE), que és l'òrgan de coordinació de les institucions públiques i entitats privades de la Comunitat Valenciana que destinen fons a l'acció humanitària, i està regulat per Decret 24/2013, de 25 gener, del Consell, exposant la necessitat de conéixer els projectes de les organitzacions no governamentals que compten amb estructura suficient sobre el terreny per a atendre aquesta situació urgent i excepcional.  
La Generalitat Valenciana ha establit com a prioritats que han de complir aquests projectes, les identificades per l'Organització Nacions Unides en l'informe de setembre de 2015 sobre aquesta crisi humanitària; així com la zona d'execució, que ha de circumscriure's a la República Àrab Síria, o els països limítrofs que han acollit persones refugiades. I també que, atesa la urgència de la situació, havien d'executar-se els projectes en un termini màxim de nou mesos.  
La selecció dels projectes a subvencionar s'ha fet conforme la Carta Humanitària i les Normes Mínimes per a la Resposta Humanitària del Projecte Esfera. Aquest projecte va ser iniciat en 1997 per un grup d'organitzacions no governamentals a fi d'elaborar un conjunt de normes mínimes universals en àmbits essencials de les respostes humanitàries. La Carta Humanitària i les Normes Mínimes per a la Resposta Humanitària són el resultat de l'experiència col·lectiva de moltes persones i organitzacions i, per tant, no representen les opinions de cap entitat en particular, i són l'instrument idoni per a realitzar la valoració i selecció dels projectes d'acció humanitària.  
  
En aquest context, el procediment més adequat per a reforçar econòmicament les organitzacions no governamentals és la concessió directa de subvencions, segons allò que s'ha assenyalat en l'article 168.1.C) de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, que estableix que, amb caràcter excepcional, podran atorgar-se subvencions per mitjà de concessió directa en aquells casos en què s'acrediten raons d'interés públic, social o econòmic o humanitari o altres degudament justificades que dificulten la seua convocatòria pública.  
Per a finançar aquestes actuacions és necessari realitzar una prèvia modificació pressupostària, dotant una nova línia de subvenció del programa pressupostari 65.76.0978.201.19 «Cooperació Internacional al Desenvolupament» del Pressupost de la Generalitat per a 2015, per un import de 400.000 euros.  
Per tot això, amb l'informe previ favorable de la Conselleria competent en matèria d'Hisenda, a proposta del conseller de Transparència, Responsabilitat Social, Participació i Cooperació, i amb la deliberació prèvia del Consell, en la reunió del dia 23 d'octubre de 2015,  
  
  
DECRETE  
  
Primer. Objecte  
1. Aquest decret té com a objecte aprovar les bases reguladores per a la concessió directa, amb caràcter excepcional, i per raons humanitàries, d'ajudes per a la realització de projectes d'acció humanitària consistents en actuacions d'emergència per a l'atenció de les necessitats bàsiques de les persones refugiades a causa del conflicte bèl·lic en la República Àrab Síria.  
2. Els projectes hauran d'executar-se en el territori de la República Àrab Síria i/o en els països limítrofs, que han acollit les persones refugiades procedents d'aquests països, i hauran de respondre a les prioritats següents:  
a) Millorar la capacitat de resposta, acollida, interpretació, mediació i tràmits legals.  
b) Enfortir els programes de protecció i prevenció d'abusos dels drets humans.  
c) Crear zones segures d'allotjament i assentament.  
d) Garantir un accés segur a aigua potable, sanejament i promoció de la higiene.  
e) Garantir la distribució d'aliments i articles de primera necessitat (kits d'higiene, roba, mantes, etc.).  
f) Garantir el suport, tutoria i acompanyament en el restabliment de contactes familiars.  
g) Garantir el suport psicosocial i primers auxilis.  
3. El període d'execució dels projectes subvencionats s'estendrà a un període de nou mesos a comptar de la resolució de concessió de la subvenció.  
  
Segon. Règim jurídic aplicable  
Aquestes ajudes es regiran, a més d'allò que estableix aquest decret, pel que preveu el Decret 135/2010, de 10 de setembre, del Consell, pel qual s'aproven les bases per a la concessió d'ajudes en matèria de Cooperació Internacional al per Desenvolupament; la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i la Llei 38/2003, de 17 de novembre, General de Subvencions, i el seu reglament de desplegament; i amb caràcter més general, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i qualsevol altra disposició normativa que per la seua naturalesa poguera resultar d'aplicació.  
  
Tercer. Modalitats d'ajuda  
Les ajudes destinades a finançar els projectes emparats per les bases reguladores objecte d'aquest decret adoptaran la modalitat de subvencions.  
  
Quart. Entitats beneficiàries i criteris de selecció  
1. Seran beneficiàries de subvenció les entitats, amb els projectes i imports detallats en l'annex del present decret.  
2. Per a seleccionar els projectes de les entitats beneficiàries s'han utilitzat la Carta Humanitària i les Normes Mínimes per a la Resposta Humanitària del Projecte Esfera.  
  
Cinqué. Procediment de concessió  
1. Les subvencions seran concedides de forma directa segons disposa l'article 22.2.c de la Llei 38/2003, de 17 de novembre, General de Subvencions, i l'article 168.1.c de la Llei 1/2015, de 6 de febrer, de la Generalitat, per concórrer raons humanitàries.  
2. Les bases reguladores de les subvencions es determinen en aquest decret, en compliment del que disposa l'article 28.2 de la Llei 38/2003, de 17 de novembre, i en l'article 67 del seu reglament de desplegament, aprovat pel Reial Decret 887/2005, de 21 de juliol, així com en l'esmentat article 168.1.c de la Llei 1/2015, de 6 de febrer, de la Generalitat.  
  
  
Sisé. Òrgan competent per a la concessió de les subvencions  
Les subvencions seran concedides mitjançant una resolució de la persona titular de la Conselleria de Transparència, Responsabilitat Social, Participació i Cooperació, per delegació del Consell, d'acord amb el que establixen els apartats 1.a), 4 i 5 de l'article 160 de la Llei 1/2015, de 6 de febrer, de la Generalitat.  
  
Seté. Finançament  
1. Per a atendre les obligacions de contingut econòmic que es deriven de la concessió d'aquestes subvencions, d'acord amb la previsió legal de l'últim paràgraf, de l'article 168.1 de la Llei 1/2015, de 6 de febrer, de la Generalitat, per mitjà de modificació pressupostària i una vegada aprovat aquest decret, es crearà una línia de subvenció, dins del programa pressupostari 09.29.8132.592.42 «Cooperació Internacional al Desenvolupament» del Pressupost de la Generalitat per a 2015, per un import de 400.000 euros, per al finançament de despeses corrents.  
2. La nova línia es dotarà per mitjà de dos transferències de crèdit pels imports següents:  
a) 325.000 euros procedents de la línia de subvenció T6556 «Subvencions a ONGD per a accions de desenvolupament», del mateix programa pressupostari.  
b) 75.000 euros procedents del capítol II, «Compra de béns corrents i despeses de funcionament», del programa pressupostari 68.96.2654.160.18 «Transparència i Participació Ciutadana», del Pressupost de la Generalitat per a 2015.  
  
Octau. Forma de pagament  
El pagament de la subvenció s'efectuarà amb caràcter immediat, després de la resolució de concessió, fins al 100 % del seu import, d'acord amb el que establix l'article 22.4 de la Llei 6/2007, de 9 de febrer, de la Generalitat, de Cooperació al Desenvolupament de la Comunitat Valenciana.  
  
Nové. Règim de justificació  
1. La justificació es realitzarà de conformitat amb el que disposen els articles 44 i següents del Decret 135/2010, de 10 de setembre, del Consell, de bases per a la concessió d'ajudes en matèria de cooperació internacional per al desenvolupament.  
2. A aquest efecte, les entitats beneficiàries hauran de presentar un compte justificatiu que adoptarà alguna de les formes següents:  
a) Compte justificatiu amb aportació d'informe d'auditoria.  
b) Compte justificatiu simplificat, quan la subvenció siga inferior a 60.000 euros, en el qual s'establirà un mostreig de fins a un 30 % de l'import total de la quantitat subvencionada.  
3. La justificació de les subvencions que es concedisquen en atenció a la concurrència d'una determinada situació en el perceptor i sempre que siguen executades en tercers països per les agències que pertanguen al sistema de l'Organització de les Nacions Unides i entitats que tinguen un acord subscrit amb aquestes que els reconega com el seu comité a Espanya, podrà realitzar-se a través del sistema d'auditoria interna, previst en els reglaments financers de Nacions Unides d'acord amb la Convenció sobre Privilegis i Immunitats de les Nacions Unides.  
  
Deu. Incompliments i reintegraments  
1. En els supòsits previstos en els articles 36 i 37 de la Llei 38/2003, de 17 de novembre, General de Subvencions, i en l'article 37 del Decret 135/2010, de 10 de setembre, del Consell, l'entitat beneficiària de la subvenció haurà de reintegrar a la Generalitat, les quantitats corresponents.  
2. El procediment de reintegrament de subvencions es regirà pel que disposa la Llei 38/2003, de 17 de novembre, General de Subvencions.  
  
Onze. Facultat d'execució i desenvolupament  
Es faculta la persona titular de la Conselleria de Transparència, Responsabilitat Social, Participació i Cooperació per realitzar quantes actuacions siguen necessàries per a fer efectiu aquest decret.  
  
Dotze. Recursos  
Contra el present decret, que posa fi a la via administrativa, podran els interessats interposar, potestativament, recurs de reposició davant del mateix òrgan que l'ha dictat, en el termini d'un mes, comptat des de l'endemà de la seua publicació en el Diari Oficial de la Comunitat Valenciana, de conformitat amb el que preveuen els articles 116 i 117 de la Llei de Règim Jurídic de les Administracions Públiques i del Procediment Administratiu Comú, o bé, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació d'aquest decret en el Diari Oficial de la Comunitat Valenciana, de conformitat amb el que preveuen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
  
València, 23 d'octubre de 2015  
  
El president de la Generalitat,  
XIMO PUIG I FERRER  
  
El conseller de Transparència, Responsabilitat Social,  
Participació i Cooperació,  
MANUEL ALCARAZ RAMOS  
  
  
  
  
ANNEX  
Entitats beneficiàries  
  
Entitat Projecte Quantitat que es subvenciona  
Fundació Acció   
Contra la Fam «Garantir l'accés a l'aigua potable de la població afectada pel conflicte a Síria en les regions de Daraa i Hassake, Síria».   
60.000,00  
Comité Espanyol d'ACNUR-  
Delegació Valenciana «Accés a necessitats bàsiques per a població Síria refugiada a Iraq».   
70.652,17  
Creu Roja Espanyola-Comu-nitat Valenciana «Projecte de suport en l'assistència obstètrica i ginecològica a dones vulnerables sirianes, palestines i de les poblacions afectades d'acollida pel conflicte sirià».   
40.000,00  
Moviment per la Pau, el Desarmament i la Llibertat «Establir un sistema de protecció per a la població síria refugiada més vulnerable en Madaba, Jordània».  
   
54.347,83  
Fundació Save the Children «Millorar l'accés a serveis de protecció i d'educació en emergències per a xiquets i xiquetes afectats pel conflicte en la governació d'Al-Hasakeh, Síria».   
54.347,83  
UNICEF Comunitat Valen-ciana «Accés a aigua potable per a refugiats sirians en els camps de refugiats de Jordània».   
50.000,00  
Associació Comité Espanyol de la UNRWA - Delegació a la Comunitat Valenciana «Millora de les condicions higienicosanitàries de la població desplaçada en condicions d'apilotament a Síria».   
70.652,17